

**REPUBLIKA E SHQIPËRISË**

**BASHKIA DIBËR**

Adresa: Bulevardi “Elez Isufi”, Peshkopi, Albania, Nr.tel 003552182166

**Nr\_\_\_\_\_\_Prot**  **Peshkopi,\_\_\_.\_\_\_\_.2019**

**SHPALLJE PËR POZICIONE TE LIRA PUNE NË PROJEKTIN “TUNGJATJETA ...JETE”**

* ***Për pranim ne detyrën e Psikologut në Projektin “Tungjatjeta ..Jetë”,***

**Pershkrimi i Vendit të Punës**

Psikologu në këtë vend pune është përgjegjës për dhënien e shërbimeve psikologjike të tilla si vlerësimi psikologjik, këshillimi dhe terapia e në të njëjtën kohë do të ofrojë konsulta dhe këshilla në mbështetje të kujdesit psikologjik, sjelljes dhe mirëqenies e zhvillimit të fëmijës me aftësi të kufizuar dhe familjes së tij. Ai do të punojë si pjesë e ekipit lëvizës me profesionistë të tjerë në hartimin dhe zbatimin e planit individual të fëmijës duke u fokusuar në mënyrë të veçantë në sjelljen dhe përjetimin emocional të fëmijës dhe familjes, duke përdorur strategji ndërhyrjeje në përputhje me vlerësimin e kryer.

**Detyrat dhe Përgjegjësitë**

* Vlerëson aspektet konjitive, emocionale, sociale, ndërpersonale, nivelin e pavarësisë, aftësive të vetë ndihmës dhe funksionimin në komunitet të individit, në përputhje me kriteret e ICF-së dhe etikën e standardet në vlerësim.
* Diagnostikon, ekzaminon çrregullimet dhe vonesat zhvillimore në bashkëpunim me profesionistët e tjerë.
* Kryen vlerësime të ecurisë/progresit të fëmijës.
* Kryen vlerësime të familjes për të identifikuar nivelin e përshtatjes, përballimit dhe stresit tek familja, stilin e komunikimit të prindërve/personit kujdestar dhe cilësinë e marrëdhënies, stilet e përballimit të situatës nga prindi, përgjigjes emocionale dhe përballimit të vëllezërve dhe motrave, nivelit të mbështetjes së prindit, shëndetin mendor dhe fusha të tjera të ngjashme.
* Bën vlerësim të sjelljes funksionale të fëmijës. Në bazë të këtij vlerësimi harton ndërhyrjet për sjelljet sfiduese.
* Harton planin e zhvillimit personal dhe planin e zhvillimit të familjes në bashkëpunim me ekipin dhe profesionistë të tjerë.
* Kryen konsulta/këshillime me vetë fëmijët, stafin, familjen, si dhe personat e entitetet e interesuara.
* Realizon ndërhyrje dhe punë të drejtpërdrejtë terapeutike duke përdorur strategji të ndryshme trajtimi për rritjen e vetë vlerësimit, vetë kontrollit, pavarësisë personale si dhe mirëqenien psikologjike të fëmijës.
* Mbështet dhe nxit sjelljen pozitive të fëmijës përmes programeve/strategjive të mbështetjes së sjelljes.
* Zhvillon programe për individë dhe grupe që synojnë reduktimin e izolimit, nxitjen dhe zhvillimin e marrëdhënieve, trajnimin e aftësive si dhe programe të tjera të ngjashme në dobi të fëmijës, familjes dhe komunitetit.
* Mbështet familjen e fëmijës duke punuar direkt me familjen dhe persona të tjerë të rëndësishëm në jetën e fëmijës duke i ndihmuar të kuptojnë nevojat emocionale dhe sociale të fëmijës, të njohin nivelin zhvillimor të tij, reduktimin e izolimit të familjes, mundësi për të mbështetur vëllezërit dhe motrat, fuqizim të familjes për të kërkuar të drejtat e veta, si dhe krijimin e lidhjeve me persona të interesuar (vullnetarët).
* Mbështet realizimin e aktiviteteve psiko sociale në dobi të gjithëpërfshirjes së fëmijës me aftësi të kufizuar në komunitet.

**Kualifikimet dhe Cilësitë e Punonjësit**

* Diplomë e nivelit master në degën e psikologjisë
* Të paktën 3 vite përvojë në profesion (punë klinike ose shërbime psiko sociale)
* Të jetë i liçensuar nga Urdhri i Psikologut.
* Gëzon integritet individual dhe profesional si dhe pjekuri emocionale
* Aftësi të mira planifikuese dhe organizative, negociuese dhe në zgjidhjen e konfliktit
* Aftësi të mira interpersonale e i aftë të punojë me grupe të ndryshme njerëzish në mënyrë profesionale dhe etike
* Ka respekt për të drejtat themelore, dinjitetin e fëmijës dhe familjes
* Ka pasion për punën dhe ndihmën ndaj njeriut
* Njohuri të mira për të drejtat e fëmijës dhe çështje të mbrojtjes së fëmijës
* Gjuha angleze (e preferuar)
* Patentë të klasit B dhe të jetë i gatshëm të ngasë makinën (e preferuar).

**Kushtet e Punës**

*Vendi dhe koha e punës*

Punonjësi do të punojë në zonën e Dibrës. Në përputhje me Kodin e Punës, java e tij e punës është 40 orë, nga dita e hënë në të premte.

70% e kohës së punës do të jenë në terren dhe 30% në zyrë dhe në aktivitete të tjera në funksion të përmbushjes së detyrës.

*Vështirësitë/karakteristikat e pazakonta të vendit të punës*

Ky vend pune kërkon nga punonjësi që të jetë në gjendje të mirë fizike për të udhëtuar mbi 70 % në terrene të vështira (fshatra /zona rurale).

*Sfidat e pozicionit të punës*

Punonjësi në këtë pozicion pune do të punojë me fëmijë dhe familje që paraqesin vështirësi/sfida të ndryshme ndaj është e nevojshme të dijë të krijojë marrëdhënie pozitive profesionale me të gjithë përdoruesit/përfituesit e shërbimit të të gjitha moshave, të jetë personalitet i duruar e i kujdesshëm, si dhe të dijë të aplikojë aftësitë e tij në zgjidhjen e problemeve dhe situatave të paparashikuara.

*Kontaktet dhe ndërveprimi*

Punonjësi në këtë pozicion pune, në përmbushje të detyrës së tij do të jetë në kontakt/ndërveprim të përditshëm me fëmijët /familjarët e fëmijës, kolegët e ekipit lëvizës si dhe do të jetë në kontakt të përjavshëm me Bashkinë e Dibër dhe Ëorld Vision.

70% e kohës së punës do të jenë në terren dhe 30% në zyrë dhe aktivitete të tjera në funksion të përmbushjes së detyrës.

*Niveli i përgjegjësisë financiare*

Në këtë pozicion pune, punonjësi ka rol konsultues dhe raporton për nevojën e blerjeve dhe shpenzimeve të ndryshme në dobi të fëmijëve dhe familjeve tek personi përgjegjës (koordinatori) në Ëorld Vision. Punonjësi mund të kryejë shpenzime vetëm nëse ka autorizimin e koordinatorit të Ëorld Vision.

**Afatet dhe Paraqitja e Dokumenteve të Konkurrentëve**

Dokumente që do të dorëzohen në mënyrë zyrtare në Drejtorinë e Shërbimeve Mbeshtetëse Bashkia Dibër ,

Afati i fundit për dorëzimin e dokumenteve është data :25 Prill 2019

Dokumentetqe do të paraqiten janë :

1. kërkesë personale për pozicionin e vendit të punës ;
2. CV(curriculum vitae);
3. diplomë e nivelit master ne degën e psikologjisë (fotokopje e noterizuar )
4. dëshmi penaliteti e leshuar nga Ministria e Drejtësisë ,e cila duhet nxjerre jo më parë se 3 muaj nga data e zhvillmit të testimit;
5. certifikatë e njohurive bazë për perdorimin e kompjuterit;
6. fotokopje e letërnjoftimit;
7. fotokopje e librezës punës, nëse ka qenë në marëdhënie pune
8. licencë nga Urdhri i Psikologut.

Mungesa e njërit prej dokumenteve të mësiperme apo pavlefshmëria e dokumenteve sjell skualifikimin e konkurrentit.

***BASHKIA DIBER***